जॉय मुखर्जी को कौन नहीं जानता. इस रोमांटिक हीरो की फिल्मों का दर्शक बेसब्री से इंतज़ार करते थे. जॉय अब हमारे बीच नहीं हैं लेकिन उनका बेटा मोन्जॉय मुखर्जी भी उसी दिशा में खुद को आगे बढ़ाता हुआ प्रोडक्शन हाउस को फिर से निखारने की कोशिशों में जुटे हैं और इसी का प्रयास है उनके बैनर तले बनी फिल्म है अपना दिल तो आवारा. वैसे देखा गया है कि फिल्म के हीरो भी अपने पुत्र को परदे पर हीरो के रूप में ही देखना चाहते हैं. लव इन शिमला, फिर वही दिल लाया हूं, शागिर्द, लव इन टोकियो जैसी सुपरहिट फिल्मों के जरिये आज भी जॉय मुखर्जी को याद किया जाता है. उनके बड़े बेटे मोन्जॉय मुखर्जी अपने पिता के नाम को सिने इतिहास में सदा जिंदा रखने के लिए जॉय मुखर्जी फिल्म्स बैनर स्थापित कर हीरो ना बनकर बतौर निर्माता निर्देशक के रूप में हिंदी फिल्म से शुरूआत कर रहे हैं.